proxectonos/corpus_dominio_legal_administrativo_tmp huggingface dataset:
17/06/2010 | Administración LocalMunicipal
Cedeira
Tramitación de expedientes para baixa de oficio no padrón municipal de habitantes

EDICTO Resolución da Alcaldía núm.337, do 03.06.2010 Tendo coñecemento esta Alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de Poboación e Demarcación Territorial das Entidades Locais aprobado polo Real Decreto 1690/1986, do 11 de xullo, comunícaselles que: – Procedeuse a incoación de oficio dos expedientes coa finalidade de dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado regulamento. – Intentada a notificación individual non se puido levar a cabo por descoñecemento do seu domicilio actual. – Transcorrido o prazo de dez días sen que os interesados manifesten expresamente a súa conformidade coa baixa, de acordo co establecido no artigo 72 do Real Decreto 1690/1986, de 11 de xullo, remitiranse os expediente para o informe favorable do Consello de Empadroamento. As resolucións adoptadas en relación cos expedientes de referencia non poñen fin á vía administrativa polo que non cabe recurso de reposición nin recurso contencioso administrativo (art.52 da Lei 7/1985, de 2 de xullo, reguladora da xurisdición contencioso-administrativa), isto sen prexuízo de que os interesados poidan interpoñer os recursos ou ejercitar as accións que estime pertinentes. Cedeira, 3 de xuño de 2010. O alcalde José Luis Vergara Rey
17/06/2010 | Administración LocalMunicipal
Noia
Urbanismo
Información pública

ANUNCIO En cumprimento do establecido no artigo 8º.3) do Decreto 133/2008 do 12 de xuño, polo que se regula a avaliación de incidencia ambiental, faise público que se solicita por D. ARMANDO ALBERTO BENEHARO MILLONES CHAFE, en representación de TALLERES NOIA, S. L. para adaptación dunha nave destinado a EXPOSCIÓN DE COCHES, no lugar da Granxa, 5 - A Rasa, Noia, e que durante o período de vinte días hábiles, contados a partir do seguinte ó de inserción do presente anuncio no Boletín Oficial da Provincia, tódolos interesados poderán consultar o expediente e formular as reclamacións ou observacións que estimen oportunas. O expediente poderá consultarse no negociado de urbanismo deste Concello de luns a venres, de 9.00 a 14.00 horas. Noia, 10 de maio de 2010. O alcalde Asdo. Rafael García Guerrero
17/06/2010 | Administración LocalMunicipal
Carral
Delegación de funcións por ausencia temporal do alcalde

CONCELLO DE CARRAL En cumprimento do disposto no art.44.2 do R. D 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, faise saber, para xeral coñecemento e demais efectos, que por Decreto de Alcaldía deste Concello nº 154/2010, do 3 de xuño de 2010, por causa da ausencia temporal, delegouse o exercicio das funcións de alcalde, do 4 ao 11 de xuño de 2009 (ambos inclusive), a favor da primeira tenente de alcalde deste Concello, Dona Bernardina Nayib Bell Lloch. Carral, 3 de xuño de 2010 O alcalde Asdo./ José Luís Fernández Mouriño
17/06/2010 | Administración LocalMunicipal
Outes
Exposición ao público do cemiterio parroquial de San Xoán de Sabardes

O Concello de Outes anuncia a exposición ao público do proxecto de ampliación do cemiteiro parroquial de San Xoán de Sabardes, no núcleo rural de Piñeiro, que promove o Arcebispado de Santiago de Compostela, con suxeición ao proxecto técnico redactado pola arquitecta Mima Garcia Puertas Ahallal. A ampliación consiste na construción de doce novos panteóns con cadanseus tres nichos no cemiterio actual. O proxecto exponse ao público coa finalidade de que as persoas e entidades interesadas poidan presentar as suxestións e reclamacións que xulguen oportunas no prazo de 20 días, contados des que se publique este anuncio no taboleiro de edictos e na páxina dixital da Corporación, no Boletín oficial da Provincia da Coruña e no Diario oficial de Galicia. O expediente está a dispor das persoas interesadas nas oficinas municipais da rúa do Bosque, s/n, da Serra de Outes. Outes, 26 de maio de 2010. O ALCALDE Carlos E. López Crespo
17/06/2010 | Administración LocalMunicipal
Trazo
Notificación do recurso número 0015117/2010

Na Sala do Contencioso-Administrativo do Tribunal Superior de Xustiza de Galicia tramítase o recurso 0015117/2010 (procedemento ordinario), interposto por Telefónica Móviles España, S. A., contra a Ordenanza fiscal reguladora da taxa por aproveitamento especial de dominio público local a favor de empresas explotadoras de servizos de subministros de interese xeral do Concello de Trazo. O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no Tribunal no prazo de nove días, de conformidade co previsto no art.49 da Lei 29/1998, do 13 de xullo, reguladora da xurisdicción contencioso-administrativa. Trazo, 14 de xuño de 2010. O alcalde Asdo. José Dafonte Varela
17/06/2010 | Administración LocalMunicipal
Cee
Adxudicación provisional obra proxecto de rehabilitación da praza do mercado de Cee. Fase V

A Xunta de Goberno Local do Concello de Cee, na sesión extraordinaria realizada o día 4 de xuño de 2010, acordou adxudicar provisionalmente o contrato da obra “PROXECTO DE REHABILITACIÓN DA PRAZA DO MERCADO DE CEE. FASE V” a favor da empresa OBRAS RAMÓN COTELO, S. L. con CIF B-15537616 e domicilio social en Malpica de Bergantiños, polo prezo de 32.850,98 euros (importe sen IVE) + 5.256,16 € (IVE) o que fai un importe total de 38.107,14 €. O dito anuncio faise público en aplicación do establecido no artigo 135 da Lei de contratos do sector público durante o prazo de quince día hábiles contados a partir do seguinte ao da publicación deste anuncio no BOP. Durante o prazo de exposición púbica do anuncio, deberá presentar nestas dependencias municipais a seguinte documentación: * Constitución da garantía definitiva equivalente ao 5% do importe da adxudicación do contrato (excluido o Imposto sobre o Valor Engadido -IVE). Cee, 9 de xuño de 2010 O ALCALDE, Ramón Vigo Sambade
17/06/2010 | Administración LocalMunicipal
Mazaricos
Anuncio para expediente de molestas de Caamaño de Vilar Decastro, SC

Faise público que D/Dª DOINA MARIA GEORGETA BENZAR WINTHER DE CASTRO, S. C., solicitou licencia para desenvolver a actividade de proxecto de mellora das condicións ambientais da explotación gandeira existente mediante a construcción de dous silos para almacenar forraxe en verde en Castro - Maroñas comprendida no ámbito de aplicación comprendido no Decreto 133/2008, de 12 de Xuño de 2008, polo que se regula a Avaliación de Incidencia Ambiental. Presentada a solicitude e documentación anexa requerida pola normativa e a efectos de cumprimentar o disposto no art.8.3 do Decreto 133/2008 o expediente de referencia exponse ó público por un periodo de vinte días mediante anuncio no Diario Oficial de Galicia e no Boletín Oficial da Provincia correspondente e exposición no taboleiro de anuncios do Concello. Deste xeito todólos interesados ou afectados pola actividade obxeto deste expediente poden consultalo nas dependencias municipais e efectuar as alegacións ou observacións que estimen pertinentes. En Mazaricos, a 3 de xuño de 2010. O ALCALDE. Asdo. José M. Santos Maneiro.
05/07/2010 | Administración LocalMunicipal
Ferrol
Instituto Municipal de Facenda do Concello de Ferrol
Edicto de notificación de requirimento para a designación de bens ao debedor

Citación por comparecencia (artigo 112 LXT) Faise público que o Instituto Municipal de Facenda do Concello de Ferrol mediante o presente edicto notifícalles O REQUIRIMENTO PARA DESIGNACIÓN DE BENS, aos suxeitos pasivos que figuran como debededores neste organismo, ao non terse podido practicar a notificación persoal, por ser descoñecidos ou non ser encontrados no domicilio declarado e/ou coñecido. Notificáronselle ao debedores citados no anexo os débitos perseguidos no expediente de prema, no que consta a providencia de prema conforme ao disposto no artigo 70 do Regulamento xeral de recadación, aprobado por Real decreto 939/2005, de 29 de xullo. Transcorreron os prazos sinalados no artigo 62.5 da Lei 58/2003, de 17 de decembro, xeral tributaria, e polo tanto, en cumprimento da providencia dictada pola que se ordena o embargo dos bens do debedor en cantidade suficiente para cubrir o principal de crédito e recarga, xuros e costas, requírese ao debedor para que presente información relativa aos bens e dereitos da súa propiedade, que garantan con eficacia e prontitude o importe da débeda tributaria perseguida. Comparecencia De conformidade co estipulado no artigo 112 da Lei 58/2003, de 17 de decembro, xeral tributaria, requírense os debededores relacionados, ausentes ou con domicilio descoñecido na actualidade co fin de que comparezan, por sí ou por medio de representante, e se presenten nas oficinas deste organismo, situadas na Casa do Concello, no expediente executivo que se segue respecto deles. Transcorridos quince días naturales dende o día seguinte á publicación deste edicto no correspondente Boletín Oficial, sen se presentar a persoa interesada, darase por notificado para todos os efectos legais, dende o día seguinte ao vencemento do prazo sinalado para comparecer. Advertencias De non atender este requerimento, nin realizar o ingreso da débeda tributaria, procederase sin máis ao embargo dos seus bens en función da información existente nesta Administración Tributaria. Este edicto publicarase no taboleiro de anuncios do Excmo. Concello de Ferrol, no deste Instituto, e no Boletín Oficial da Provincia, en cumprimento do establecido nos artigos 112 da Lei xeral tributaria. Ferrol, 15 de xuño de 2010. A recadadora Asdo. M.ª Jesús Vila Bocija
05/07/2010 | Administración LocalMunicipal
Ortigueira
Secretaría
Reducción das retribucións de órganos de goberno e modificación das bases de execución do orzamento

O Pleno desta Corporación, na sesión ordinaria celebrada o vinte e catro de xuño de dous mil dez, adoptou, entre outros, o seguinte acordo: PRIMEIRO.–Aprobar unha reducción do sete por cento das retribucións anuais aprobadas para a Alcaldía do Concello de Ortigueira en sesión plenaria do día vintesete de decembro de dous mil sete e que consta no Orzamento Xeral de Gastos do presente exercicio. SEGUNDO.–Aprobar unha reducción do seis por cento das retribucións anuais aprobadas para a concelleira con dedicación exclusiva en sesión plenaria do día dezaoito de xullo de dous mil sete e que consta no Orzamento Xeral de Gastos do presente exercicio. TERCEIRO.–Aprobar a correspondente modificación da Base 75 das Bases de execución do orzamento do exercicio 2010. CUARTO.–Expoñer o expediente mediante anuncio inserido no taboleiro de edictos do Concello e no Boletín Oficial da Provincia, polo prazo de quince días, durante os cales os interesados poderán examinalo e presentar reclamacións ante o Pleno. O expediente considerarase definitivamente aprobado si durante o citado prazo non se presentasen reclamacións, no caso de presentarse reclamacións o Pleno disporá dun mes de prazo para resolvelas. En Ortigueira, a 28 de xuño de 2010. O Alcalde, Asdo.: Rafael J. Girón Martínez.
05/07/2010 | Administración LocalMunicipal
Ortigueira
Secretaría
Aprobación inicial de expediente de transferencia de crédito

O Concello Pleno, en sesión ordinaria realizada o día 24 de xuño de 2010, aprobou inicialmente o expediente de transferencia de crédito entre partidas de diferente grupo de función por importe de 200.000,00 euros. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos do exame e presentación de reclamacións ante o Pleno, segundo o disposto no artigo 179, en relación co 169, do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Se ó remate do período de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. En Ortigueira, a 28 de xuño de 2010. O Alcalde Asdo.: Rafael J. Girón Martínez
05/07/2010 | Administración LocalMunicipal
Irixoa
Aprobación provisional modificación Ordenanza servizo de axuda no fogar

De acordo co establecido no art.49. b da Lei 7/1985, do 2 de abril (Bases do Réxime Local), procédese á exposición publica do expediente da modificación da ordenanza municipal para o servizo de axuda no fogar; a ordenanza foi aprobada por acordo plenario do 12-8-2009 e publicada no BOP do 8-10-2009; a presente modificación foi aprobada provisionalmente por acordo municipal plenario do 25-6-2010. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se convirta automaticamente en definitiva. Irixoa, 28 de xuño de 2010 O ALCALDE Antonio Deibe Sanmartín
05/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27713. Local social

ANUNCIO INFORMACIÓN PÚBLICA CLAVE: DH W.15.27713 O Concello de Paderne, con CIF P-1506500-F e con enderezo en Consistorio, n.º 10.15314 Paderne. Solicita AUTORIZACIÓN para local social na zona de policía do río Caxiao, no lugar de Caxiao, na parroquia de Quintas, no T. M. de Paderne. As obras solicitadas consisten na construcción dun local social, cunha superficie utíl de 129,15 m 2. O que se fai público para xeral coñecemento por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 18 de xuño do 2010. O xefe de servizo da Zona Galicia Norte Asdo.: Luís García Alonso
05/07/2010 | Administración LocalMunicipal
Ortigueira
Secretaría
Delegación na Deputación Provincial das competencias de instrución de expedientes sancionadores

O Pleno desta Corporación, na sesión ordinaria celebrada o vinte e catro de xuño de dous mil dez, adoptou, entre outros, o seguinte acordo: PRIMEIRO.- Delegar na Deputación da Coruña as competencias necesarias para a instrucción dos expedientes sancionadores por denuncias cursadas polo Concello de Ortigueira por infracción da normativa sobre tráfico, circulación de vehículos a motor e seguridade viaria, con adhesión particular e expresa do Concello de Ortigueira, ás Bases para a prestación de servizos en materia de sancións por infracción da normativa sobre tráfico, circulación de vehículos a motor e seguridade viaria, aprobadas pola Deputación Provincial en sesión plenaria do 26 de xuño de 2009. SEGUNDO.- Publicar Edicto no Boletín Oficial da Provincia, para os efectos de información pública, polo prazo de trinta días hábiles, que comenzarán a contarse a partir do seguinte ao da devandita publicación. TERCEIRO.- No caso de que se presenten reclamacións e/ou alegacións contra o citado expediente, procederase á súa resolución polo Pleno Corporativo, procedéndose, unha vez resoltas, a aprobación definitiva do expediente e ao seu traslado á Deputación Provincial da Coruña. CUARTO.- Que no caso de que non se presenten reclamacións e/ou alegacións contra o expediente, considerarase que o mesmo queda aprobado definitivamente, sen necesidade de acordo posterior, procedendo deseguido ao seu traslado á Deputación Provincial da Coruña para os efectos oportunos. En Ortigueira, a 28 de xuño de 2010 O Alcalde Asdo.: Rafael J. Girón Martínez
05/07/2010 | Administración LocalMunicipal
Ames
Citación para notificación por comparecencia de dilixencias de embargo de contas abertas en entidades de depósito

De conformidade co disposto no artigo 112 da Lei 58/2003, de 17 de decembro, xeral tributaria e artigos 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, de 27 de novembro de 1992 (redacción Lei 4/1999, de 13 de xaneiro, e Lei 24/2001, de 27 de decembro), e non sendo posible notificar a dilixencia de embargo de contas abertas en entidades de depósito, por causas non imputables a esta Administración local, cítase aos debedores que a continuación se relacionan para que no prazo de 15 días naturais, contados a partir do seguinte ao da publicación deste anuncio, pasen a retirar persoalmente ou por medio de representante, as notificacións que figuran na relación adxunta, na Oficina de Recadación do Concello de Ames, sita na rúa Entrerríos, n.º 6-baixo, en horario de 8.30 a 14.00 horas e de 16.15 a 18.30, de luns a xoves, e os venres de 08.00 a 14.00 horas (teléfono 981 88 49 19, fax 981 89 16 92 e mail: ames@canaltributos. com). Transcorrido o citado prazo sen comparecer, a notificación entenderase producida a tódolos efectos legais desde o día seguinte ao do vencimento do prazo anteriormente sinalado. O órgano responsable da tramitación do procedemento executivo é a Tesourería deste Concello. Ames, a 11 de xuño de 2010. O TESOUREIRO Asdo.: Santiago González Prado.
05/07/2010 | Administración LocalMunicipal
Zas
Anuncio aprobación provisional Regulamento do servizo municipal de axuda no fogar

O Pleno do Concello de Zas, en sesión ordinaria de 18 de xuño de 2010 acordou a aprobación provisional do Regulamento do servizo municipal de axuda no fogar do Concello de Zas. O que se fai público en virtude do disposto no art.49 da Lei 7/85, reguladora das Bases do Réxime Local, co fin de que os interesados presenten as alegacións ou suxerencias que consideren oportunas durante o prazo de trinta días hábiles computados a partir do seguinte o da efectiva publicación do presente anuncio no B. O. P. Se trascurrido o devantito prazo non se presentaron reclamacións, considerarase aprobado definitivamente devantito acordo. En Zas, a 21 de xuño de 2010. O Alcalde, Asdo. Manuel Muíño Espasandín
05/07/2010 | Administración LocalMunicipal
Arteixo
Secretaría Xeral
Convocatoria de subvencións para actividades de fomento da igualdade entre mulleres e homes e de loita contra a violencia de xénero, para o ano 2010

ANUNCIO O Concello de Arteixo abre o prazo para a presentación de solicitudes da convocatoria de subvención para actividades para o fomento da igualdade entre mulleres e homes e de loita contra a violencia de xénero. CONVOCATORIA DE SUBVENCIÓNS PARA ACTIVIDADES DE FOMENTO DA IGUALDADE ENTRE MULLERES E HOMES E DE LOITA CONTRA A VIOLENCIA DE XÉNERO, PARA O ANO 2010 De conformidade co disposto no apartado 21 das bases da Ordenanza Xeral reguladora da concesión de subvencións municipais comunícase que as entidades e persoas xurídicas interesadas en solicitar subvencións para actividades de fomento da igualdade entre mulleres e homes e de loita contra a violencia de xénero, para o ano 2010, deberán presentar as solicitudes no prazo DUN MES, contado a partir do día seguinte ao da publicación da correspondente convocatoria no Boletín Oficial da Provincia. Os impresos de solicitudes poden atoparse no Concello, no Centro de Información ás Mulleres e na páxina web do Concello (www.arteixo.org). Arteixo, 16 de xuño de 2010. Asdo.: Pilar Souto Iglesias Alcaldesa
05/07/2010 | Administración LocalMunicipal
Pontedeume
Modificación de retribucións de cargos electos

ANUNCIO O Pleno do Concello, en sesión ordinaria celebrada o 24 de xuño de 2010, adoptou o seguinte acordo, que de seguido se transcribe na súa parte dispositiva: “1. Aprobar a dedicación exclusiva do alcalde Gabriel Torrente Piñeiro, cunhas retribucións anuais de 34.236,65 euros para o exercicio 2010. Estas retribucións inclúen 14 pagas ao ano sendo a paga extra do mes de xuño por importe de 2.521,11 euros e a paga extra do mes de decembro por importe de 2.369,84 euros. As retribucións brutas mensuais a partires do mes de xullo terán un importe de 2.369,84 euros. As ditas reduccións faranse efectivas a partires do 1 de xullo, e os salarios quedarán conxelados para o ano 2011.2. Aprobar a dedicación exclusiva do concelleiro Francisco Javier Crespo Romeo, cunhas retribucións anuais de 20.947,15 euros para o exercicio 2010. Estas retribucións inclúen 14 pagas ao ano sendo a paga extra do mes de xuño por importe de 1.534,59 euros e a paga extra do mes de decembro por importe de 1.457,86 euros. As retribucións brutas mensuais a partires do mes de xullo terán un importe de 1.457,86 euros. As ditas reduccións faranse efectivas a partires do 1 de xullo, e os salarios quedarán conxelados para o ano 2011.3. Aprobar a dedicación exclusiva do concelleiro Eugenio Otero González, cunhas retribucións anuais de 20.947,15 euros para o exercicio 2010. Estas retribucións inclúen 14 pagas ao ano sendo a paga extra do mes de xuño por importe de 1.534,59 euros e a paga extra do mes de decembro por importe de 1.457,86 euros. As retribucións brutas mensuais a partires do mes de xullo terán un importe de 1.457,86 euros. As ditas reduccións faranse efectivas a partires do 1 de xullo, e os salarios quedarán conxelados para o ano 2011.4. Que de acordo co previsto no artigo 14 do Real decreto-lei 8/2010, do 20 de maio, polo que se adoptan medididas extraordinarias para a reducción do déficit público, os recursos que se deriven de aplicar estas medidas de reducción de costes de persoal, queden afectados a disminuir ol nivel de endebedamento a longo prazo.5. Que se publique o presente acordo no Boletín Oficial da Provincia e no taboleiro de anuncios do Concello para que sexan de xeral coñecemento.” Pontedeume, 25 de xuño de 2010. O alcalde Asdo.: Gabriel Torrente Piñeiro
05/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Anuncio pago do prezo xusto. Obra: proxecto modificado nº 1 do corredor Brión-Noia. Treito do p. k. 0+000 ó p. k. 9+300. Clave: AC/03/008.01.3-M1. Termo municipal: Lousame

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos, correspondentes a expedientes de expropiación forzosa instruidos para o Termo Municipal de Lousame, por mor das obras do Proxecto Modificado n° 1 do Corredor Brión-Noia Treito do P. K. 0+000 ó P. K. 9+300 o cal terá lugar o 8 de xullo de 2010 de 10:00 as 11:30 horas, ós propietarios cuxa relación figura exposta no taboleiro de anuncios do Concello referenciado. O pagamento efectuarase no Concello de Lousame polo pagador deste Servizo e en presencia do Representante da Administración, e do Alcalde, e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a 16 JUN.2010 O xefe do servizo Asdo.: Antonio N. López Grueiro
05/07/2010 | Administración LocalMunicipal
Cambre
Aprobación inicial de modificación de ordenanza municipal

A corporación municipal en pleno, en sesión ordinaria de data 24 de xuño de 2010, aprobou, con carácter inicial, a modificación da Ordenanza municipal sobre tráfico, circulación de vehículos a motor e seguridade viaria. De conformidade co establecido no art.49 da Lei 7/1985, de 2 de abril, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderase definitivamente aprobada a modificación da ordenanza, publicándose integramente no Boletín Oficial da Provincia, de conformidade co establecido no art.70.2 da citada lei. Cambre, 25 de xuño de 2010 O alcalde Antonio Varela Saavedra
05/07/2010 | Administración LocalMunicipal
Narón
Intervención
Edicto aprobación inicial Ordenanza fiscal nº 33, reguladora do prezo público polos servizos prestados polos centros comunitarios “Casas da Mariña” e “Manuela Pérez Sequeiros”

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o Texto Refundido da Lei das Facendas Locais, ponse en coñecemento xeral, que na Intervención Xeral deste Concello, atópase exposto ao público, o expediente de imposición e modificación da Ordenanza Fiscal nº 33 reguladora do prezo público por servizos prestados polos centros comunitarios “Casas da Mariña” e “Becky Naoumi Orellano”. Aprobada provisionalmente polo Concello Pleno en data 24 de xuño do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 25 de xuño de 2010 O Alcalde José Manuel Blanco Suárez
05/07/2010 | Administración LocalMunicipal
Ortigueira
Secretaría
Exposición ao público do proxecto titulado “Saneamento de Senra e Cuiña, 1ª fase”

Aprobado polo Concello Pleno, en sesión do día 24 de xuño de 2010, o proxecto técnico, redactado pola entidade CIISA, titulado SANEAMENTO DE SENRA E CUIÑA, 1ªFASE, cun orzamento de execución por contrata de 999.955,15 euros, declarando implícita a utilidade pública e interese social das actuacións plantexadas en devandito proxecto, atopase exposto ao público na Secretaria deste Concello, durante o prazo de VINTE DÍAS HABILES, contados dende a publicación do presente anuncio no BOP, ao obxecto de exame e reclamacións. Ortigueira, 25 de xuño de 2010 O Alcalde, Asdo. Rafael J. Girón Martínez.
05/07/2010 | Administración LocalMunicipal
Ferrol
Persoal
Listado provisional de admitidos e excluídos dunha praza de psicóloga

ANUNCIO Con data de hoxe a concelleira coordinadora delegada da Área de Recursos Humanos e Organización Interna, en relación coa convocatoria para a provisión en propiedade dunha praza de psicóloga pertencente ao grupo clasificatorio A1, adoptou unha resolución que transcrita di como segue: “O día 07/06/2010 rematou o prazo de vinte días naturais para a presentación de solicitudes para participar na convocatoria para a provisión en propiedade dunha praza de psicóloga, pertencente ao grupo clasificatorio A1 e, revisadas tódalas solicitudes que se presentaron resolvo o seguinte: Primeiro. –Aproba-la relación provisional de aspirantes admitidas e excluídas, que é a seguinte: RELACIÓN PROVISIONAL DE ADMITIDAS RELACIÓN PROVISIONAL DE EXCLUÍDAS Segundo. –Conceder ás aspirantes excluídas un prazo de DEZ DÍAS HÁBILES, a contar dende o día seguinte ao da publicación do anuncio no Boletín Oficial da Provincia da Coruña, para o obxecto de subsanar a causa de exclusión requerida, de ser posible. No caso de que non procederan a antedita subsanación, quedarán excluídas definitivamente da presente convocatoria.” O que se fai público para xeral coñecemento. Ferrol, O alcalde Vicente Luis Irisarri Castro
05/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27743. Pozo de bombeo

ANUNCIO INFORMACIÓN PÚBLICA CLAVE: DH W.15.27743 O Concello de Sada, con CIF P-1507600-C e con enderezo en Avda. da Mariña, n.º 25.15160 Sada. Solicita AUTORIZACIÓN para pozo de bombeo na zona de dominio público hidráulico e policía do río i/n, no lugar de Machado, na parroquia de Mosteirón, no T. M. de Sada. As obras solicitadas consisten na insatalación dun pozo de bombeo de augas residuais. O que se fai público para xeral coñecemento por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 18 de xuño do 2010. O xefe de servizo da Zona Galicia Norte Asdo.: Luís García Alonso
05/07/2010 | Administración LocalMunicipal
Ames
Notificación de providencia de constrinximento

Edicto para notifica-la providencia de constrinximento a diversos debedores Ponse en coñecemento dos suxeitos pasivos que a continuación se expresan que intentada a notificación das respectivas providencias de constrinximento do Concello de Ames que igualmente se relacionan, non foi posible notificalas, polo que, conforme ao previsto no artigo 112 da Lei 58/2003 de 17 de decembro, xeral tributaria, se lles require por medio do presente anuncio para que comparezan os interesados ou os seus representantes debidamente acreditados na Oficina de Recadación, sita na rúa Entrerríos, 6-baixo, Bertamiráns - Ames, Tfno.981 88 49 19 e-mail: ames@canaltributos. com, en horario de 08.30 a 14.30 de luns a venres, e de luns a xoves de 16.30 a 18.30, co fin de ser notificados do texto íntegro do acto. no prazo de quince días (15 días) naturais, contados desde o seguinte ao da publicación deste anuncio no Boletín Oficial de A Coruña. Transcorrido dito prazo sen comparecer, a notificación entenderase producida a tódolos os efectos legais desde o día seguinte ao do vencemento do prazo sinalado para comparecer. Procedemento que motiva a notificación: procedemento de constrinximento. Concepto: notificación providencia de constrinximento. En Ames, a 11 de xuño de 2010. O TESOUREIRO Asdo. Santiago González Prado
05/07/2010 | Administración LocalMunicipal
Fene
Secretaría
Delegación da Alcaldía dende o día 18 de xuño ata o día 21 de xuño de 2010

Por esta Alcaldía, ditouse Resolución núm.431/2010 de data 17 de xuño de 2010, que transcrita di: Logo de ver que esta Alcaldía estará ausente do termo municipal dende o día 18 de xuño de 2010 ata o día 21 de xuño de 2010, ámbolos dous inclusive. Logo de ver o disposto nos artigos 23.3 da Lei 7/1985, de 2 de abril, reguladora das bases do Réxime local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais e na liña dos nomeamentos efectuados por Resolución desta Alcaldía núm.495/2009 de data 13 de xullo de 2009. Primeiro.- Dispoñer que dende as 00:00 horas do día 18 de xuño de 2010 ata as 24:00 horas do día 21 de xuño de 2010 se faga cargo das correspondentes funcións como alcalde accidental o primeiro tenente de alcalde Don José Antonio López Rodríguez. Segundo.- Notificar a presente Resolución ao interesado e publicala no Boletín Oficial da Provincia. Fene, 17 de xuño de 2010 O alcalde D. M. O secretario Iván Puentes Rivera Jesús Tallón García” Fene, 17 de xuño de 2010 O alcalde Iván Puentes Rivera
05/07/2010 | Administración LocalMunicipal
Cambre
Redución das retribucións e das asistencias e indemnizacións a percibir polos/as concelleiros/as municipais

De conformidade co establecido no artigo 75.5 da Lei 7/1985, de 2 de abril, reguladora das bases do réxime local, por medio do presente anuncio dáse publicidade aos acordos adoptados pola corporación municipal en pleno, en sesión ordinaria de data 24 de xuño de 2010, relativos á redución das retribucións dos cargos da corporación que se desempeñan en réxime de dedicación exclusiva, parcial, e contías a percibir en concepto de asistencias e indemnizacións, acordos que se transcriben integramente a continuación: Primeiro: Aplicar, con efectos do 1 de xuño de 2010, unha redución do 7% sobre as retribucións anuais aprobadas polo Pleno da Corporación para os cargos que se desempeñan en réxime de dedicación exclusiva: Segundo: Aplicar, con efectos do 1 de xuño de 2010, unha redución do 5% sobre a retribución anual aprobada polo Pleno da Corporación dos cargos que se desempeñan en réxime de dedicación parcial. A retribución anual de 24.462,50 euros brutos anuais en 14 pagas, será a partir do 1 de xuño de 2010 de 23.239,37 euros brutos anuais en 14 pagas. Terceiro: Aplicar, con efectos do 1 de xuño de 2010, unha redución do 5% ás cantidades a percibir en concepto de asistencias pola concorrencia efectiva ás sesións dos órganos colexiados, que pasarán a ser as seguintes: - Pleno: 190,00 euros - Xunta de Goberno Local: 190,00 euros - Xunta de Voceiros: 95,00 euros - Xunta de Coordinación 95,00 euros - Comisións Informativas: 95,00 euros - Presidente Comisión Informativa: 285,00 euros - Mesa Contratación: 28,50 euros A asistencia a sesións dun mesmo órgano colexiado que teña lugar no mesmo día, computaranse como unha soa asistencia. Cuarto: Publicar os anteriores acordos no Boletín Oficial da Provincia e no taboleiro de anuncios da Corporación, de conformidade co establecido no art.75.5 da Lei 7/1985, de 2 de abril, reguladora das bases do réxime local. Cambre, 25 de xuño de 2010 O alcalde Antonio Varela Saavedra
05/07/2010 | Administración LocalMunicipal
Val do Dubra
Anuncio delegación de funcións

Tendo que ausentarme do Municipio do 1 ao 31 de xullo de 2010, e co fin de dar cumprimento ao disposto no art.63 da Lei 5/97, do 22 de xullo, de Administración local de Galicia e 47 do Regulamento de organización, funcionamento e réxime xurídico, sobre substitucións nas funcións da Alcaldía, RESOLVO: PRIMEIRO: Delegar no primeiro tenente de alcalde, Ramón Camilo Varela Mariño, a totalidade das funcións correspondentes á Alcaldía, durante o citado período. Para os días en que non poida asistir o señor Varela Mariño á Casa do Concello delego na segunda tenente de alcalde, Rosa Parafita Romero. SEGUNDO: A Alcaldía poderá revogar, en calquera momento, a delegación conferida. TERCEIRO: Publíquese o presente decreto, conforme ao establecido no art.44 do ROF, e notifíquese o acordo conforme ao preceptuado no citado artigo. Val do Dubra, 28 de xuño de 2010 O alcalde Juan M. Baleato Iglesias
05/07/2010 | Administración LocalMunicipal
Camariñas
Delegación de funcións da Alcaldía na primeira tenente de alcalde o día 25 de xuño de 2010

Por ter que ausentarme da Alcaldía o día 25 de xuño de 2010, de conformidade co disposto no artigo 23.3 da Lei 7/1985, do 2 de abril, reguladora das bases de Réxime local; no artigo 63 da Lei 5/1997, do 22 de xullo, de Administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía durante o citado día 25 de xuño de 2010 na 1ª tenente de alcalde, Dª Sandra Ínsua Rial. No suposto de producirse a vacante, ausencia ou enfermidade do anteriormente indicado, as referidas funcións pasarían automáticamente aos demáis tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm 1 da parte resolutiva deste Decreto, a presente delegación quedaría automáticamente revogada. SEGUNDO. Notificar a presente Resolución á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 24 de xuño de 2010. O Alcalde, Asdo.: Manuel Valeriano Alonso de León
05/07/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio procedemento aberto referencia As-34/2010

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-34/2010 2. Obxecto do contrato: servizo de mantemento e conservación dos centros de transformación municipais. Duración: tres anos.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 39.849,98 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2°. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13’00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 16 de xuño de 2010 O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
05/07/2010 | Administración LocalMunicipal
Miño
Aprobación inicial do expediente de crédito extraordinario 2/2010

O Pleno do Concello de Miño en sesión do día 26 de xuño de 2010 aprobou inicialmente o expediente de crédito extraordinario 2/2010, por importe de 17.015,80 €. En cumprimento do disposto no artigo 169.1 do Real decreto lexislativo 2/2004, do 5 de marzo, polo que se aproba o Texto refundido da Lei reguladora de facendas locais, o expediente exponse ao público durante un prazo de quince días hábiles para que os interesados poidan examinalo e presentar, ante o pleno as reclamacións que estimen oportunas. Se finalizado o prazo de exposición ao público non se presentasen reclamacións, considerarase aprobado definitivamente. Miño, 28 de xuño de 2010 A concelleira de Facenda Eva Mª Vilariño González
05/07/2010 | Administración LocalMunicipal
Santiago de Compostela
Servizo de Xestión, Inspección e Recadación Tributaria - Sección de Xestión Tributaria
Edicto citación por comparecencia

Téndose intentado por dúas veces a notificación aos interesados que a continuación se relacionan, dos actos administrativos especificados, sen poderse practicar, a través do presente anuncio se lles cita para seren notificados por comparecencia, poidendo facelo por si mesmos ou por medio de representante, nos termos do artigo 112 da Lei 58/2003, de 17 de decembro, xeral tributaria: A comparecencia para recibir a notificación aludida haberá de producirse no prazo de quince días naturais contados dende o seguinte ao da publicación deste edicto no Boletín Oficial da Provincia. Cando transcorrido dito prazo, non comparecera o interesado, a notificación entenderáse producida a tódolos efectos legais, dende o día seguinte ao do seu vencemento. Edificio de Servicios Económicos Municipais sito na rúa Galeras nº 5-3º de Santiago de Compostela (A Coruña), en Horario de 9 a 14 horas, de luns a venres. Santiago de Compostela, 15 de xuño de 2010 A CONCELLEIRA DELEGADA DE FACENDA Dª ROSA FERNÁNDEZ SOMOZA
05/07/2010 | Administración LocalMunicipal
Ortigueira
Secretaría
Aprobación inicial da modificación da Ordenanza fiscal número 3, reguladora do imposto sobre vehículos de tracción mecánica

O Pleno do Concello de Ortigueira, en sesión ordinaria realizada o día 24 de xuño de 2010, acordou a aprobación provisional da modificación da Ordenanza Fiscal Nº 3 reguladora do Imposto sobre vehículos de tracción mecánica. De conformidade co disposto no artigo 17 do Texto Refundido da Lei Reguladora das Facendas Locais, sométese o expediente a información pública polo prazo de TRINTA días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo considerarase aprobado definitivamente o devandito acordo. En Ortigueira, a 28 de xuño de 2010. O Alcalde Asdo.: Rafael J. Girón Martínez.
05/07/2010 | Administración LocalProvincial
Deputación Provincial da Coruña
Tesourería
Citación para notificación por comparecencia de liquidacións tributarias (BOP Liq.20517)

EDICTO De conformidade co que estabelece o art 112 da Lei 58/2003, do 17 de decembro, xeral tributaria, non sendo posíbel notificarlles persoalmente os actos administrativos que se indican, a pesar dos intentos realizados, cítase aos obrigados tributarios que se relacionan para que, no prazo de 15 días naturais contados dende o seguinte ao de publicación deste edicto no Boletín Oficial da Provincia, comparezan persoalmente ou mediante representante debidamente acreditado nas oficinas dos servizos tributarios da Deputación da Coruña para o efecto de practicarlles as correspondentes notificacións. Oficinas dos servizos tributarios da Deputación da Coruña: Oficina central: rúa Archer Milton Huntington, 17. CP 15071 - A Coruña. Horario: de 9.00 a 14.00 horas, de luns a venres. Tfno.900132204 (chamada gratuíta). Fax 981080090. Correo electrónico: atencion. tributaria@dicoruna. es. Arzúa: rúa Padre Pardo, s/n; CP 15810. Horario: mércores e venres, de 9.30 a 14.00 horas. Tfno.981500977. Fax 981500977. Correo electrónico: zona3@dicoruna. es. Betanzos: rúa Pintor Seijo Rubio, n.º 8 - Local 5; CP 15300. Horario: de 9.00 a 14.00 horas, de luns a venres. Tfno.981771835. Fax 981774131. Correo electrónico: zona2@dicoruna. es. Corcubión: praza de José Carrera, 1 (Casa do Concello); CP 15130. Horario: de 9.00 a 14.00 horas, de luns a venres. Tfno.981746811. Fax 981745583. Correo electrónico: zona4@dicoruna. es. A Coruña: rúa Archer Milton Huntington, 24; CP 15011. Horario: de 9.00 a 14.00 horas, de luns a venres. Tfno.981080214. Fax 981080093. Correo electrónico: zona1@dicoruna. es. Ferrol: Rúa Naturalista López Seoane, s/n (polígono de Esteiro); CP 15403. Horario: de 9.00 a 14.00 horas, de luns a venres. Tfno.981355795. Fax 981356554. Correo electrónico: zona2@dicoruna. es. Narón: praza do Concello, s/n (Xuvia); CP 15570. Horario: luns, mércores e venres, de 9.30 a 14.00 horas. Tfno.981397083. Fax 981397084. Correo electrónico: zona2@dicoruna. es. Negreira: rúa de Castelao, s/n (antigo Instituto de EM); CP 15830. Horario: de 9.00 a 14.00 horas, de luns a venres. Tfno.981885452. Fax 981885627. Correo electrónico: zona4@dicoruna. es. Ordes: rúa Nova, 23; CP 15680. Horario: mércores e venres, de 9.30 a 14.00 horas. Tfno.981681836. Fax 981681836. Correo electrónico: zona1@dicoruna. es. Ortigueira: rúa General Franco, 39; CP 15330. Horario: martes e xoves, de 9.30 a 14.00 horas. Tfno.981400102. Fax 981400440. Correo electrónico: zona2@dicoruna. es. Ribeira: rúa Miguel Rodríguez Bautista, 42; CP 15960. Horario: martes e xoves, de 9.00 a 14.00 horas. Tfno.981874263. Fax 981874535. Correo electrónico: zona3@dicoruna. es. Santiago: Rúa Fernando III, 9; CP 15706. Horario: de 9.00 a 14.00 horas, de luns a venres. Tfno.981599966. Fax 981599934. Correo electrónico: zona3@dicoruna. es. En A Coruña, a 15 de xuño de 2010. A VICETESOUREIRA Asdo.: Ana María Fernández Rodríguez
05/07/2010 | Administración LocalMunicipal
A Pobra do Caramiñal
Notificación por comparecencia segundo artigo 112 da Lei 58/2003, do 17 de decembro, relativa a diferentes débedas correspondentes ó exercicio 2009

José M. Fernández Parada, Recadador do Concello da Pobra do Caramiñal-A Coruña- FAGO SABER: Que iniciado expediente executivo, e intentada a notificación persoal esta non foi posible, efectuase NOTIFICACIÓN POR COMPARECENCIA ós suxeitos pasivos que a continuación se relacionan e que figuran en relacións certificadas de debedores correspondentes ó exercicio 2009, polos conceptos que se indican. En ditas relacións o Sr. Tesoureiro do Concello da Pobra do Caramiñal – A Coruña – dictou a seguinte Providencia: PROVIDENCIA: En virtude do título acreditativo da débeda, e de conformidade co disposto nos artigos 28, 161 e 167 da Lei 58/2003, de 17 de decembro, Xeral Tributaria, declaro a esixibilidade do recargo de apremio e procedo á súa liquidación, que ascende ó DEZ POR CENTO da débeda tributaria pendente, recargo que será do VINTE POR CENTO cando concorran as circunstancias ás que se refiren os apartados 2 e 3 do artigo 28 da Lei 58/2003, de 17 de decembro, Xeral Tributaria, e dispoño que se proceda executivamente contra o patrimonio dos debedores que figuran na relación certificada ou das garantías, no seu caso, se non se efectuase o pago da débeda dentro do prazo establecido no artigo 62.5 da citada Lei. Non obstante o anterior, se xa foi ingresado o importe da débeda pendente unha vez iniciado o período executivo e antes de ter sido notificada a Providencia de Apremio, o recargo de apremio devengado será do CINCO POR CENTO da devandita déveda. Notifíquese esta providencia ós debedores advertíndolle que, si non efectúa o pagamento dentro dos prazos establecidos no artigo 62.5 de Lei 58/2003, de 17 de decembro, Xeral Tributaria, procederase ó embargo dos seus bens. Non sendo posible efectúa-la notificación persoal por descoñecemento dos debedores, e de conformidade co disposto no artigo 112 da Lei 58/2003, de 17 de decembro, Xeral Tributaria, efectuase notificación por medio do presente anuncio, debendo comparecer, por si ou por medio de representante, na Oficina da Recadación Municipal no prazo de 15 días naturais contados a partir do seguinte ó da publicación deste anuncio, para proceder á notificación, advertíndolles que en caso de non comparecer en dito prazo a notificación entenderase producida a tódolos efectos legais o día seguinte ó do vencemento do prazo sinalado. En Pobra do Caramiñal, 25 de Xuño de 2010 O Recadador, Asdo/. José M. Fernández Parada
05/07/2010 | Administración LocalMunicipal
Pontedeume
Aprobación inicial da Ordenanza xeral municipal sobre tráfico, circulación de vehículos a motor e seguridade vial, en sesión plenaria de 24.06.2010

O Pleno do Concello, en sesión ordinaria celebrada o día 24 de xuño de 2010, aprobou inicialmente a Ordenanza Xeral Municipal sobre tráfico, circulación de vehículos a motor e seguridade vial, modificando o acordo adoptado polo pleno do concello o 25.03.2010. Por medio do presente edicto ábrese un período de información pública polo prazo de trinta días, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo na secretaría do Concello e para os efectos de que polos interesados se poidan presentar as reclamacións ou suxerencias que se estimen oportunas. Asímesmo, e de conformidade co disposto no artigo 49. c) da Lei 7/1985, de 2 de abril, reguladora das bases do réxime local, o acordo plenario inicial entenderase definitivo no caso de que non se presente ningunha reclamación, procedéndose á publicación á que fai referencia o artigo 70.2 da Lei 7/1985, de 2 de abril. Pontedeume, 30 de xuño de 2010 O ALCALDE Asdo. Gabriel Torrente Piñeiro